《过五郎矶》
明代·吴国伦

黄龙洲前雪浪飞，浪花叠作五郎矶。
小艇纵横截洄洑，张网捕鱼一何速。
造次经过不知险，坐爱山衣绿如染。
闲情沙鸟俱悠悠，万古如斯江汉流。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。